CELEX: 62010CO0198
Language: sl
Date: 2011-09-09 00:00:00
Title: Sklep Sodišča (šesti senat) z dne 9. septembra 2011.#Cassina SpA proti Alivar Srl in Galliani Host Arredamenti Srl.#Predlog za sprejetje predhodne odločbe: Corte d'appello di Milano - Italija.#Člen 104(3), prvi pododstavek, Poslovnika - Industrijska in poslovna lastnina - Direktiva 98/71/ES - Pravno varstvo modelov - Člen 17 - Obveznost kumulacije varstva modelov in varstva avtorske pravice - Nacionalna zakonodaja, ki izključuje uveljavljanje avtorskopravnega varstva za modele, ki so postali dostopni javnosti pred njenim začetkom veljavnosti.#Zadeva C-198/10.

Sklep Sodišča (šesti senat) z dne 9. septembra 2011 – Cassina proti Alivar in Galliani Host Arredamenti 
      (Zadeva C‑198/10)
      „Člen 104(3), prvi pododstavek, Poslovnika – Industrijska in poslovna lastnina – Direktiva 98/71/ES – Pravno varstvo modelov – Člen 17 – Obveznost kumulacije varstva modelov in varstva avtorske pravice – Nacionalna zakonodaja, ki izključuje uveljavljanje avtorskopravnega varstva za modele, ki so postali dostopni javnosti pred
         njenim začetkom veljavnosti“
      
      Približevanje zakonodaj – Modeli – Direktiva 98/71– Načelo kumulacije varstva modelov in varstva avtorske pravice – Nacionalna zakonodaja, ki v celoti ali v mejah predhodne uporabe izključuje avtorskopravno varstvo za modele, ki so postali
         dostopni javnosti pred njenim začetkom veljavnosti, kar zadeva tretje subjekte, ki so na nacionalnem ozemlju že proizvajali
         in tržili proizvode, izdelane na podlagi teh modelov – Nedopustnost (Direktiva 98/71 Evropskega parlamenta in Sveta, člen 17) (Glej točke od 24 do 28 in od 32 do 34 ter izrek.)
      
      Predmet
      
         
               Predlog za sprejetje predhodne odločbe – Corte d'Appello di Milano – Razlaga členov 17 in 19 Direktive 98/71/ES Evropskega
                  parlamenta in Sveta z dne 13. oktobra 1998 o pravnem varstvu modelov – Nacionalna zakonodaja, na podlagi katere je bila ta
                  direktiva prenesena z uveljavitvijo varstva avtorske pravice za modele – Možnost države članice, da razširi pogoje za odobritev
                  navedenega varstva.
               
            Izrek 
      Člen 17 Direktive 98/71/ES Evropskega parlamenta in Sveta z dne 13. oktobra 1998 o pravnem varstvu modelov je treba razlagati
         tako, da nasprotuje zakonodaji države članice, ki popolnoma ali v mejah predhodne uporabe izključuje avtorskopravno varstvo
         te države članice za modele, ki so postali dostopni javnosti pred njenim začetkom veljavnosti, kar zadeva tretje subjekte,
         ki so na nacionalnem ozemlju že proizvajali in/ali tržili proizvode, izdelane na podlagi teh modelov pred tem datumom.